1. Babagan arta bôndha darbèking asanès, manawi kula pêndhêt, kula angge, katêdha utawi kula risak ingkang botên samasthinipun, punika nama lêpat, kula kêdah nêdha (nyuwun) palilah utawi khalalipun, sanajan tuwuhing pandamêl wau nalika kula taksih alit, yèn ingkang gadhahi taksih gêsang, gênah papan padununganipun, punika gampil, sagêt kalal bikalal pêpanggihan utawi kintun sêrat, nanging manawi sampun tilar dunya, lajêng dhatêng para waris, bilih sampun sêpên ing waris utawi botên gênah panggenanipun, lah punika ragi angèl, marginipun namung kadarmakna dhatêng pakir miskin.